
Z A P I S N I K

12.(dvanaeste) sjednice Vijeća Gradske četvrti Novi Zagreb - istok,

održane u ponedjeljak, 25. travnja 2022.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.
Nazočni članovi Vijeća Gradske četvrti Novi Zagreb - istok: Tonko Bogovac, Sandra Kapetanović Bitići, Branka Čižmešija, Olgica Gavrilović, Svjetlana Lugar, Iskra Mandarić, Matej Mišić, Vanja Mojzeš, Ružica Palijan, Vjeran Šarić, Jadranka Šlipogor, Tihomir Vedriš, Andrej Vidatić, Milivoj Vrban i Alena Rosandić – Vujnović.
Nenazočni članovi Vijeća Gradske četvrti Novi Zagreb - istok: 
Zvonimir Rukavina, Davor Matković,  Kristijan Cindrić i Marko Dvorski (došao u 19.10h).
OSTALI NAZOČNI:
· Mateo Peša, viši stručni suradnik 

· Matej Šipura, viši stručni suradnik
· Bruno Pintar, član VMO Zapruđe

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 15 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku s 11. sjednice Vijeća Gradske četvrti Novi Zagreb - istok. 
Budući da nema primjedbi na zapisnik sa 11. sjednice, Vijeće Gradske četvrti Novi Zagreb – istok jednoglasno (15 „za“) usvaja zapisnik sa 11. sjednice vijeća.
USVAJANJE DNEVNOG REDA

Nakon rasprave, Vijeće Gradske četvrti Novi Zagreb - istok jednoglasno (15 „za“) donosi sljedeći

D N E V N I  R E D:

1. Altus projekti - očitovanje o mogućnosti raspolaganja, donosi se

2. Odluka o izmjenama i dopunama Odluke o komunalnom redu – zaključak, donosi se

3. Objedinjeni zaključci mjesnih odbora – zaključak, donosi se

4. Očitovanje o prijedlogu izgradnje Ustanova društvene namjene: Dom za palijativnu skrb, Zdravstvena stanica, prostorije za potrebe lokalne samouprave – zaključak, donosi se

5. Prijedlog uvođenja dvosmjerne biciklističke staze na Sarajevskoj cesti – zaključak, donosi se

6. Prijedlog izgradnje „park and ride“ garaže//sustava na jugu Sarajevske ceste – zaključak, donosi se

7. Prijedlog prometne regulacije duž Sarajevske ceste – zaključak, donosi se

8. Prijedlog zabrane prometovanja duž južnog dijela Horvatove ceste i čišćenje glomaznog otpada oko autoceste – zaključak, donosi se
9. Pitanja, prijedlozi i obavijesti
Ad 1. Altus projekti - očitovanje o mogućnosti raspolaganja, donosi se
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (15 „za“) donijeli

Z A K L J U Č A K 

o zahtjevu Altus projekti d.o.o., Zagreb, Miramarska 24

1. Vijeće Gradske četvrti Novi Zagreb - istok nije suglasno s prodajom zemljišta.

2.  Vijeće Gradske četvrti Novi Zagreb – istok predlaže da Grad Zagreb isplati manjinskog         vlasnika.

3.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu za prostorno uređenje, Središnjem odsjeku za prostorno uređenje.
Ad 2. Odluka o izmjenama i dopunama Odluke o komunalnom redu – zaključak, donosi se
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (15 „za“) donijeli

Z A K L J U Č A K

 o davanju mišljenja na Odluku o izmjenama i dopunama odluke o komunalnom redu
1. Vijeće Gradske četvrti Novi Zagreb – istok daje pozitivno mišljenje na Odluku o izmjenama i dopunama odluke o komunalnom redu.
2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 3. Objedinjeni zaključci mjesnih odbora – zaključak, donosi se
Izvjestitelj:  Tonko Bogovac.
//Član Vijeća Marko Dvorski došao u 19.10.//
Nakon rasprave, članovi Vijeća su glasovali te jednoglasno (16 „za“) donijeli
Z A K L J U Č A K 

o objedinjenim zaključcima vijeća mjesnih odbora 
1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO DUGAVE

ZAKLJUČAK – o Zahtjevu za iscrtavanje parkirnih mjesta u ulici Kauzlarićev prilaz 9-17
ZAKLJUČAK – o izradi projektne dokumentacije za osvjetljenje parka prema Sarajevskoj i Vatikanskoj ulici
Vijeće Gradske četvrti Novi Zagreb – istok traži od Gradskog ureda za obnovu da se u sklopu projektne dokumentacije koju radi Zrinjevac predvidi adekvatna rasvjeta

ZAKLJUČAK – o postavljanju digitalne signalizacije na pješačkom prijelazu u Ulici svetog Mateja kod broja 116

ZAKLJUČAK – o iscrtavanju parkirnih mjesta na platou svetog Mateja

Vijeće Gradske četvrti Novi Zagreb – istok predlaže da se u sklopu izračuna kapaciteta pumpe na platou odradi i izračun statičkog opterećenja za parkirna vozila na platou. Sukladno proračunu predvidjeti broj parkirnih mjesta.
VMO HRELIĆ

ZAKLJUČAK – o zahtjevu g. N.R. (prigovor na sporu reakciju za rješavanje zahtjeva za uklanjanje stupića/uređenje parka na privatnoj površini) („mali Oktogon“)

ZAKLJUČAK – o potrebama za ugradnjom dodatne javne rasvjete u MO Hrelić

ZAKLJUČAK – o zahtjevu za postavljanje ležećeg uspornika u Hvidićevoj 76 (ponavljanje zaključka)

ZAKLJUČAK – o zahtjevu za postavljanje stupića kod parka u Seisselovoj (sprječavanje  prolaska automobila preko javne zelene površine)

VMO JAKUŠEVEC

ZAKLJUČAK – o sanaciji ceste i nogostupa u Ulici sv. Roka (kod kbr. 13)

ZAKLJUČAK – o dopuni asfalterskog programa VMO Jakuševec za 2022.: postavljanje prometnih znakova i popravak šahtova na cesti u Tišinskoj ulici, IV odvojak
Vijeće Gradske četvrti Novi Zagreb – istok suglasno je s postavljanjem znakova za zabranu parkiranja na početku i kraju Tišinske ulice
ZAKLJUČAK   - postavljanju prometnih stupića duž Sajmišne ceste od mosta Mladosti do budućeg križanja s Ulicom Milana Mladenovića

VMO SLOBOŠTINA

ZAKLJUČAK – o orezivanju krošnji drveća na adresi Stjepana Gradića 7, južna strana

VMO SOPOT

ZAKLJUČAK – o izradi projektne dokumentacije za parking u Potočnjakovoj ulici

ZAKLJUČAK – o iscrtavanju parkinga u Zemljakovoj ulici

ZAKLJUČAK – o ukidanju naplate parkinga 4. zone u Turininoj ulici kod Porezne uprave

ZAKLJUČAK – o izradi studije prometa u mirovanju za cijeli Sopot

VMO SREDIŠĆE

ZAKLJUČAK – o iscrtavanju kosih parkirnih mjesta u ulici D. T . Gavrana od rotora na križanju s Brune Bušića

ZAKLJUČAK – o iscrtavanju pješačkog prijelaza na Stonskoj ulici, uz Kaufland
Vijeće Gradske četvrti Novi Zagreb – istok traži iscrtavanje pješačkog prijelaza u skladu s prometnim rješenjem koje obuhvaća i biciklističku stazu
ZAKLJUČAK – o zamjeni stare, oštećene oglasne ploče u Perivoju Središće 

ZAKLJUČAK – o iscrtavanju dodatnih parkirnih mjesta na adresi S. R. Njemačke 4 i 6
ZAKLJUČAK – o iscrtavanju parkirnih mjesta u B. Bušića 18 – 28
Vijeće Gradske četvrti Novi Zagreb – istok suglasno je s iscrtavanjem kosih parkirnih mjesta ukoliko to ne ometa kretanje i intervenciju vatrogasnih vozila

ZAKLJUČAK – o iscrtavanju parkirnih mjesta u I. Šibla, kod PBZ banke
Vijeće Gradske četvrti Novi Zagreb – istok suglasno je s prijedlogom iscrtavanja pješačkog prijelaza

VMO TRAVNO

ZAKLJUČAK – o prijedlogu člana VMO Travno B. P. o postavljanju uspornika na kolniku južno od B. Magovca 109

ZAKLJUČAK – o postavljanju stupića u Ulici B. M 30

ZAKLJUČAK – o obnovi vertikalne signalizacije B. Magovca 48

ZAKLJUČAK – molba OŠ Gustava Krkleca za postavljanje uspornika na 6 lokacija na prometnici oko škole

ZAKLJUČAK – o iscrtavanju parkirnih mjesta zapadno od Mamutice

ZAKLJUČAK – o postavljanju uspornika prometa u B. Magovca 23

ZAKLJUČAK – o obrazloženju vezano uz prometni znak zabrane parkiranja i zaustavljanja kod B. M. 149

ZAKLJUČAK – o rješenju problema nedostatka parkirališnih mjesta u BM od 107 – 109

ZAKLJUČAK – o sanaciji oštećenja ceste jugozapadno od BM 69

ZAKLJUČAK – o označavanju pristupa i zabrani parkiranja BM 15

ZAKLJUČAK – o postavljanju dodatnih stupova gradske rasvjete u dječjem parku zapadno od Mamutice kraj vježbališta za odrasle

ZAKLJUČAK – o prijedlogu uspostave parkirališnih mjesta kod BM 107 – 109

ZALJUČAK – o postavljanju znaka zabrane parkiranja i fizičkih barijera (južno) i upuštanje nogostupa kod BM 64 južno i zapadno na zahtjev Udruge Sjena

ZAKLJUČAK – o sanaciji kolnika BM 48a – 70 istočno

ZAKLJUČAK – o izmještanju kioska Tiska sa sjeverne strane Mamutice

Vijeće Gradske četvrti Novi Zagreb – istok traži uklanjanje kioska ili izmještanje na istočnu stranu Mamutice ili kod autobusne stanice, ali ne kod puža
ZAKLJUČAK – o zahtjevu za uvrštenje ceste ispred platoa Kineski zid (BM 147 – 167) u nerazvrstane ceste

VMO UTRINE

ZAKLJUČAK – o uspostavi vertikalne i horizontalne signalizacije u Marjanovićevom prilazu
Vijeće Gradske četvrti Novi Zagreb – istok je suglasno s usklađivanjem prometne signalizacije s brojem parkirnih mjesta, ali nije suglasno  s smanjenjem broja parkirnih mjesta.
ZAKLJUČAK – o upitu građana S. Z. 

ZAKLJUČAK – o upitu građanke A. Š.

ZAKLJUČAK – o uputi M. G.
VMO VELIKO POLJE 

ZAKLJUČAK – o izdavanju zabrane zaustavljanja i parkiranja

ZAKLJUČAK – o obilježavanju parkirnih mjesta

ZAKLJUČAK – o uklanjanju viška nepotrebnih prometnih znakova i zabrani parkiranja

ZAKLJUČAK – o ponovljenom zahtjevu za postavljanje porušenih stupića

ZAKLJUČAK – o postavljanju prometnih uspornika

ZAKLJUČAK – o postavljanju stupića

VMO ZAPRUĐE

ZAKLJUČAK – o iscrtavanju parkirališnih oznaka na površinama javnih parkirnih mjesta namijenjenih za parkiranje vozila

ZAKLJUČAK – o upućivanju molbe Gradskom uredu za promet za izdavanje rješenja za iscrtavanje prometnice u Adamičevoj ulici 

2.  Vijeće Gradske četvrti Novi Zagreb - istok nije suglasno sa zaključcima vijeća mjesnih odbora kako navodimo:

VMO DUGAVE

ZAKLJUČAK – o iscrtavanju kolnog znaka zabrane parkiranja ispred garaža Gomboševa ulica
Vijeće Gradske četvrti Novi Zagreb – istok nije suglasno s iscrtavanjem zabrane parkiranja već predlaže da prometno redarstvo kazni osobe koje nepropisno parkiraju

VMO JAKUŠEVEC

ZAKLJUČAK – o postavljanju stupića u Ulici Karla Metikoša 2 i 3

Vijeće Gradske četvrti Novi Zagreb – istok nije suglasno s postavljanjem stupića već traži od prometnog redarstva redovit kažnjavanje nepropisnog parkiranja

3. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 4. Očitovanje o prijedlogu izgradnje Ustanova društvene namjene: Dom za palijativnu skrb, Zdravstvena stanica, prostorije za potrebe lokalne samouprave – zaključak, donosi se
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (16 „za“) donijeli

Z A K L J U Č A K

O prijedlogu izgradnje Ustanova društvene namjene: Dom za palijativnu skrb, Zdravstvena stanica, prostorije za potrebe lokalne samouprave

1. Vijeće Gradske četvrti Novi Zagreb - istok daje prijedlog izgradnje ustanova društvene namjene: doma za palijativnu skrb, zdravstvena stanice i prostorija za potrebe lokalne samouprave na D zoni katastarske čestice 1372/1, katastarske općine 335495, Zaprudski otok.

2. Ovaj će zaključak biti upućen Gradskom uredu za socijalnu zaštitu, zdravstvo, branitelje i osobe s invaliditetom i Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 5.  Prijedlog uvođenja dvosmjerne biciklističke staze na Sarajevskoj cesti – zaključak, donosi se
Izvjestitelj:  Tonko Bogovac.
Predsjednik Vijeća Tonko Bogovac obavještava da je u planu rekonstrukcija Sarajevske ceste u Zapruđu. Prijedlog je da se uključi dvosmjerna biciklistička staza sa svake strane Sarajevske ceste. S obzirom na ono što su predvidjeli, a to je jedna biciklistička staza, odnosno jedan smjer sa svake strane. Mislimo da bi se to ipak trebalo proširiti tj. na dvosmjernu stazu sa svake strane pa da u tome smjeru ide i zaključak. 

Član Vijeća Vedriš Tihomir iznosi mišljenje da na tome dijelu Sarajevske ceste, biciklistički promet nije toliko intenzivan da bi trebala dvosmjerna staza.

Članica Vijeća Alena Rosandić – Vujnović ističe kako se apsolutno slaže sa zaključkom. Jedino što tražim od gradskih službi u kojoj fazi je izvlaštenje. Slažem se sa zaključkom iz razloga što mislim da se ima dovoljno vremena implementirati u projekt dvosmjerna biciklistička staza. 

Član Vijeća Milivoj Vrban ističe koliko je njemu poznata ta problematika da vremena ima, ali prostora nema. Zato mislim da samo gubimo vrijeme.

Članica Vijeća Alena Rosandić – Vujnović  ja bi samo molila da kao Vijeće tražimo izviješće o izvlaštenju da vidimo zašto to tako sporo ide. 
Član Vijeća Vanja Mojzeš ističe i misli kako ne bi trebali davati primjedbe na projekt. Mi ne bi trebali biti ti koji će zakočili projekt.

Predsjednik Vijeća Tonko Bogovac predlože da status izvlaštenja ostavimo kao poseban zaključak. 
Članica Vijeća Ružica Palijan ističe da projekt treba ići što prije, ali da se uvaži primjedba odnosno prijedlog. 

Član Vijeća Vanja Mojzeš podsjeća da su projektanti dali vrlo jasan odgovor. Oni kao prometna struka ne mogu sužavati trake za automobile na račun pješačkih niti biciklističkih staza. 

Član Vijeća Andrej Vidatić iznosi kako postoji mogućnost koju nismo spomenuli, a to je da s jedne strane ceste ide dvosmjerna biciklistička staza, a s druge strane ceste pješačka staza. To je jedna od mogućnosti. 

Članica Vijeća Alena Rosandić – Vujnović se nadovezuje na raspravu i predlaže dodatak u zaključku da piše u sklopu projekta Sarajevske ceste.
Nakon rasprave, članovi Vijeća su glasovali te većinom glasova donijeli (12 „za“, 4 „suzdržana“ ) donijeli
Z A K L J U Č A K 

o prijedlogu uvođenja dvosmjerne biciklističke staze na Sarajevskoj cesti

1. Vijeće Gradske četvrti Novi Zagreb - istok predlaže da se projektom rekonstrukcije Sarajevske ceste predvidi izgradnja dvotračne i dvosmjerne biciklističke staze sa svake strane Sarajevske ceste.

2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 6. Prijedlog izgradnje „park and ride“ garaže/sustava na jugu Sarajevske ceste – zaključak, donosi se
Izvjestitelj:  Tonko Bogovac.
Nakon rasprave, članovi Vijeća su glasovali te jednoglasno  (16 „za“) donijeli
Z A K L J U Č A K 

o prijedlogu izgradnje „park and ride“ garaže/sustava na jugu Sarajevske ceste
1.  Vijeće Gradske četvrti Novi Zagreb - istok predlaže planiranje i izgradnju park and ride sustava na jugu Sarajevske ceste, neposredno pored ranžirnog kolodvora i budućeg okretišta tramvajske pruge.
2. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 7. Prijedlog prometne regulacije duž Sarajevske ceste – zaključak, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno  (16 „za“) donijeli

Z A K L J U Č A K 

o prijedlogu prometne regulacije duž Sarajevske ceste

2. Vijeće gradske četvrti Novi Zagreb - istok predlaže da se u sklopu projekta Sarajevske ceste predvidi prioritizacija tramvajskog prometa duž Sarajevske ceste, kao i sustav za praćenje i kažnjavanje prekomjerne buke u večernjim satima.

3. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Ad 8. Prijedlog zabrane prometovanja duž južnog dijela Horvatove ceste i čišćenje glomaznog otpada oko autoceste – zaključak, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno  (16 „za“) donijeli

Z A K L J U Č A K 

o prijedlogu zabrane prometovanja duž južnog dijela Horvatove ceste i čišćenje glomaznog otpada oko autoceste

1. Vijeće Gradske četvrti Novi Zagreb - istok predlaže da se zabrani prometovanje duž južnog dijela Horvatove ceste koji se nalazi ispod autoceste.

2. Vijeće Gradske četvrti Novi Zagreb - istok traži da se postojeći glomazni otpad na toj lokaciji gdje će se zabraniti prometovanje ukloni neposredno prije nego što zabrana stupi na snagu.

3. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet i Zagrebačkom holdingu d.o.o, Podružnici Čistoća.
Ad 15. Pitanja, prijedlozi i obavijesti
Predsjednik Vijeća Tonko Bogovac predlaže da nakratko prenese par stvari. Dobiven je izvještaj što se tiče svinja pa ću Vam probati sažeti u kratkim crtama. Komunalno redarstvo tvrdi da su sve farme koje drže svinje ispražnjene. Izdano je sedam prekršajnih kazni, od toga su četiri plaćene, uložen je i jedan prigovor koji je proslijeđen na Općinski županijski sud na rješavanje. Preostale dvije su u postupku dostave, nisu plaćene. Postavio sam i pitanje: „Možemo li očekivati zatvaranje nekih od tih farmi uskoro.“ Odgovor je da. Od određenog broja vlasnika farmi koji drže mješovita gospodarstva, dogovoreno je uklanjanje svih životinja u narednih dva mjeseca i radi se o manjem broju preostalih životinja koje vlasnici nisu uspjeli prodati do Uskrsa. Postavio sam također i pitanje: „Što je s životinjama i svinjama koje nisu na registriranim farmama, a čiju evidenciju vodi Ministarstvo poljoprivrede.“ Odgovorili su da prema njihovim saznanjima ostaju dvije aktivne farme tog tipa. Od te preostale dvije farme, jedan vlasnik nema namjeru dobrovoljno ukloniti životinje. Uložio je prigovor koji je proslijeđen Općinskom i prekršajnom sudu, a istom vlasniku izdano je rješenje o novčanoj kazni zbog neizvršenja rješenja zbog koje ima pravo uložiti žalbu. Drugi vlasnik životinja isključivo drži mliječna goveda, uložio je žalbu na izdano rješenje i traži da se s posebnom pažnjom pristupi rješavanju njegovog slučaja. Također, spreman je na suradnju i dogovor oko uklanjanja i zatvaranja proizvodnih kapaciteta. Dakle, sumarno koliko sam shvatio njihov odgovor, trenutno je preostalo šest životinjski farmi od kojih se predviđa zatvaranje četiri farme u naredna dva mjeseca, a ove zadnje dvije su uložile žalbe. 
Članica Vijeća Alena Rosandić – Vujnović iznosi da je na prošloj sjednici izjavilas kako nije zadovoljna s popisom prekršajnih kazni od gosp. Renić. Tražim da gosp. Renić dođe ovdje i neka se pripremi za iduću sjednicu da ga možemo direktno pitati. 
Članica Vijeća Svjetlana Lugar ističe i misli da se njih svaki dan može kazniti. Kao prvo, ne hrane propisno svinje. Nemaju septičke jame, sve se baca u okoliš. Mislim da svinje treba maknuti i taj smrad te da onda vidimo koliko smrdi kompostana i potom se založiti za tehnologije za kompostanu da se zaštitimo. 
Članica Vijeća Olgica Gavrilović iznosi da su ljudi koji su kupovali stanove, konkretno u ulici Kamenarka, kad su potpisivali ugovore rečeno im je da neće biti više životinja i to još 2010. te da će to postati urbano naselje. Jednostavno, ne može se dozvoliti da to traje desetljećima. 
Član Vijeća Milivoj Vrban iznosi kako je to tema koja traje dugi niz godina i nije bilo dobre volje ni s gradske strane ni sa strane vlasnika farmi da se to riješi. Stalno su bila neka odugovlačenja i zato to nije riješeno.  
Članica Vijeća Alena Rosandić – Vujnović iznosi kako nije na nama da raspravljamo čije je pravo čije je krivo. Mi imamo jednu odluku koju treba provesti. Dovedimo gosp. Renića da dobijemo izvještaj što je napravio, što je popisao, koga je kaznio i zbog čega si kaznio i što misli dalje raditi. 

Predsjednik Vijeća Tonko Bogovac predlaže da pređemo na drugu temu. Radit će se izmjene GUP-a i Gradska četvrt i Mjesni odbori su pozvani da daju prijedloge/inicijative izmjena GUP-a i u tu svrhu napravit će se prezentacija od Gradskog ureda za strategiju. Naglasak je na tome da nas upoznaju što se točno očekuje od nas, u kojem formatu i s kojim ciljem te da tijekom te prezentacije imamo priliku postaviti neka pitanja oko tih inicijativa.
Članica Vijeća Alena Rosandić – Vujnović odgovara da je prezentacija namijenjena svim vijećnicima gradske četvrti i svim vijećnicima mjesnih odbora. Prezentacija znači da ljudi budu upoznati sa procedurama te da ljudi dobiju neke osnove.  Smisao predavanja je ljudima približiti procedure kako će se GUP mijenjati.
Članica Vijeća Ružica Palijan postavlja pitanje vezano uz izvedenost odnosno početak izvođenja Plana komunalnih aktivnosti u 2022.godini. Neka poštuju nekakav okvirni terminski plan ako ga imaju.  

Predsjednik Vijeća Tonko Bogovac informira da može pitati u četvrtak na koordinaciji kad će se to realizirati. 
Članica Vijeća Alena Rosandić – Vujnović iznosi da mi po pravilima Gradske četvrti imamo pravo predlagati rješenja za poboljšanje rada komunalnih službi.

Član Vijeća mjesnog odbora Zapruđe Bruno Pintar informira vijećnike kako postoji rok do kraja ovog mjeseca da predstavnici suvlasnika stanara iskomuniciraju sa Gradskim službama, odnosno sa Čistoćom vezano  uz spremnike za otpad. Iščitavajući ovu odluku, ne vidim jasno jednu stvar. Da li se izgradnja spremnika za spremnike odnosi samo za spremnike za komunalni otpad ili se odnosi, a to ne vidim jasno iz ovog dokumenta i na spremnike za papir i za plastiku. 
Predsjednik Vijeća Tonko Bogovac odgovara da se odnosi na sve spremnike koje je ta zgrada zadužila. Dakle, zgrada ili kućanstvo zadužuje spremnike od Čistoće i te spremnike mora držati pod kontrolom.

Članica Vijeća Olgica Gavrilović iznosi svoj stav da kao prvo treba napraviti edukaciju da građani znaju što gdje bacaju. 

Članica Vijeća Sandra Kapetanović Bitići postavlja pitanje vezano uz informaciju o vrtićima što bi išli u prostore Mjesnih odbora. 
Predsjednik Vijeća Tonko Bogovac odgovara da koliko ja upoznat, to je bio poziv da se predlože lokacije koje se mogu prenamijeniti. Iste moraju zadovoljavati tehničke uvjete i eventualno bi se onda mogle u nekom kapacitetu koristiti. Koliko ja znam, nije donesena niti jedna odluka da će se uzeti određena lokacija i prenamijeniti. 
Dovršeno u 20.00 sati.

